

**REPUBLIKA HRVATSKA**

**OSJEČKO-BARANJSKA ŽUPANIJA**

|  |  |
| --- | --- |
|  | **OPĆINA VLADISLAVCI**  **OPĆINSKO VIJEĆE** |

Na temelju članka 30. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20,5/20- pročišćeni tekst, 8/20, 2/21 i 3/21-pročišćeni tekst), članka 2. stavka 2. Odluke o suglasnosti na provedbu ulaganja na području Općine Vladislavci u 2024. godini („Službeni glasnik“ Općine Vladislavci br. 12/23) i članka 22. Pravilnika o provedbi postupaka jednostavne nabave („Službeni glasnik“ Općine Vladislavci br. 10/23) u postupku nabave radova, Izgradnja građevine javne namjene i dogradnja postojeće građevine javne namjene – Vatrogasnog doma , broj N-7/24, procijenjene vrijednosti nabave u iznosu od 64.000,00 EUR bez PDV-a, Općinsko vijeće Općine Vladislavci na svojoj 40. sjednici, održanoj dana 08. svibnja 2024. godine, donosi

**ODLUKU O ODABIRU**

**u postupku jednostavne nabave br. N-7/24**

**I.**

Kao najpovoljnija ponuda u postupku nabave radova, Izgradnja građevine javne namjene i dogradnja postojeće građevine javne namjene – Vatrogasnog doma, broj N-7/24, odabrana je ponuda ponuditelja: **Štula d.o.o., Športska 16b, Vladislavci, OIB. 30084896634 sa cijenom ponude od 63.493,02 EUR (bez troškova PDV-a), odnosno ukupnom cijenom ponude od 79.366,28 EUR (sa troškovima PDV-a).**

Razlog odabira: najniža cijena.

Broj zaprimljenih ponuda i nazivi ponuditelja:

1. Conex d.o.o., M. Divalta 82, Osijek,
2. Štula d.o.o., Športska 16b,Vladislavci,
3. Građevinarstvo D&D, Vašarište 18, Zmajevac
4. Vertex d.o.o., Vinogradarska ulica 1, Osijek,

**II.**

Ovlašćuje se općinski načelnik za sklapanje ugovora s odabranim ponuditeljem, za izvršenje isplate sukladno potpisanom ugovoru o jednostavnoj nabavi kao i za poduzimanje svih ostalih radnji vezano uz izvršenje ugovora.

**III.**

Odluka o odabiru zajedno s preslikom Zapisnika o otvaranju, pregledu i ocjeni ponuda dostavlja se bez odgode svim ponuditeljima na dokaziv način.

**IV.**

Ova Odluka stupa na snagu danom donošenja, i objavit će se u „Službenom glasniku“ Općine Vladislavci.

KLASA: 406-03/24-01/07

URBROJ: 2158-41-01-24-9

Vladislavci, 08. svibnja 2024.

**Predsjednik**

**Općinskog vijeća**

Krunoslav Morović, v. r.